شەفەق نيوز/ نرخ دۆلار ئەمریکی وەرانوەر دینار عراقی، ئمڕوو چوارشەممە، لە بۆرسەی سەرەکی بەغداد پایتەخت و هەرێم کوردستان  کەمیگ بەرزەو بۊ.
پەیامنێر ئاژانس شەفەق نيوز وت: نرخ دۆلار بۆرسەی کیفاح و حارسیە لە بەغداد پایتەخت شەوەکی ئمڕوو رەسیە 147250 دینار عراقی وەرانوەر 100 دۆلار ئەمریکی.
دۊکە سێشەممە، نرخ دۆلار رەسیە 147200 دینار عراقی وەرانوەر 100 دۆلار ئەمریکی.
پەیامنێرمان وتیش؛ نرخ فرووشتن و سەنین لە دوکانەیل بەغداد جیگیرە، ک نرخ فرووشتن رەسیە 147750 دینار عراقی وەرانوەر 100 دۆلار ئەمریکی، و نرخ سەنینی رەسیە 146750 دینار.
لەهەولێر پایتەخت  هەرێم کوردستانیش لە رووژەیل پشوو بۆرسەیلە بەسیەن.
لە بریگ لە دوکانەیلە ک ئمڕوو وازکردۊن نرخ دۆلار  فروشتن رەسیە 147500 عراقی وەراوەر 100 دۆڵار ئەمریکی، و نرخ سەنینی 147200 عراقی وەرانوەر 100 دۆلار ئەمریکی.
